钦定古今图书集成/理学汇编/学行典/第260卷 > 汉阴老父
## 钦定古今图书集成/理学汇编/学行典/第260卷 > 汉阴老父

按《后汉书汉阴老父传》：“汉阴老父者，不知何许人也。
桓帝延熹中，幸竟陵，过云梦，临沔水，百姓莫不观者，
有老父独耕不辍。尚书郎南阳张温异之，使问曰：‘人
皆来观，老父独不辍，何邪’？老父笑而不对。温下道百
步，自与言，老父曰：‘我野人耳，不达斯语。请问天下乱
而立天子邪？理而立天子邪？立天子以父天下邪？役
天下以奉天子邪？昔圣王宰世，茅茨采椽，而万人以
宁。今子之君，劳人自纵，逸游无忌，吾为子羞之。子何
忍欲人观之乎’？”温大惭，问其姓名，不告而去。